**POZIV NA TURNIR**

Poštovani,

čast nam je i zadovoljstvo pozvati Vas na tradicionalni 15. stolnoteniski turnir povodom obilježavanja dana Grada Vukovara pod nazivom

**Vukovar Open 2025**

Natjecanje se održava u organizaciji STK Vukovar`91 u nedjelju **11.05.2025.** u dvorani Osnovne škole Antun Bauer u Vukovaru (Augusta Šenoe 19) s početkom u 9:00.

Natjecanje će se odigrati na 5 stolova, pojedinačno, u **apsolutnoj kategoriji** i **u tri starosne kategorije:**

* mlađi veterani - godište 1976. i mlađi,
* veterani - godište 1965.-1975. i
* stariji veterani - godište 1964. i stariji.

Kotizacija iznosi 15 € za jednu kategoriju i 20 € za dvije kategorije. U kotizaciju je uključeno piće dobrodošlice, doručak, ručak, jedno piće po izboru i nagrade za prva tri mjesta u svim kategorijama.

\*Pobjedniku apsolutne kategorije dodijelit će se novčana nagrada u iznosu od 100 €.

Prijave molimo dostaviti na +385 99 862 3759   ili na našu e-mail adresu ***stolnoteniskiklubvukovar91@gmail.com*** najkasnije do petka 09.05.2025. u 20:00.

S radošću očekujemo Vaše prijave i dolazak!

Požurite s prijavama jer je broj sudionika ograničen ☺

Vukovar, 04.04.2025.

Organizacijski odbor STK Vukovar`91

PROPOZICIJE

1. Prijavu je potrebno poslati najkasnije do petka 09.05.2025. u 20:00 na našu e-mail adresu ***stolnoteniskiklubvukovar91@gmail.com*** ili na broj telefona +385 99 862 3759. Budući da je kapacitet turnira zbog veličine dvorane ograničen, ukoliko je dosegnut limit za prijave, natjecatelj će biti pravodobno obavješten.

2. Prijava treba sadržavati ime i prezime, klub/mjesto, rang natjecanja, godinu rođenja i kategorije u kojim se igrač želi natjecati.

3. Svatko ima pravo igrati svoju starosnu kategoriju i apsolutnu ili svoju starosnu i mlađu (ako postoji) uz izuzetak igrača najvišeg ranga koji imaju pravo igrati samo apsolutnu kategoriju. Kategorije su zajedničke i za žene i za muškarce.

4. Ždrijeb će se na temelju zaprimljenih prijava održati dan ranije (u subotu 10.05.2025.)

5. Kotizacija se uplaćuje pola sata prije početka turnira isključivo gotovinom.

6. U kotizaciju je uključeno piće dobrodošlice, doručak, ručak (3 vrste jela), jedno piće po izboru i nagrade za prva tri mjesta u svim kategorijama. Natjecateljima i gledaocima osigurano je piće tijekom održavanja turnira u zamjenu za simboličnu donaciju.

7. Plaćanjem kotizacije natjecatelj daje suglasnost za fotografiranje i objavljivanje fotografija u medijima. Ukoliko to ne želi, mora potpisati posebnu izjavu.

8. Svi natjecatelji igraju na vlastitu odgovornost pa se preporuča da imaju važeći liječnički pregled. Za sve moguće posljedice organizator ne snosi odgovornost.

9. Natjecatelji započinju natjecanje po grupama od 3 ili 4 igrača, a dva prvoplasirana nastavljaju natjecanje sustavom eliminacije. Ne razigrava se za treće mjesto.

10. Pobjednik u apsolutnoj kategoriji dobit će novčanu nagradu od 100 €.

11. Pravo tumačenja propozicija na turniru ima Organizacijski Odbor.